CELEX: 22019D1236
Language: hr
Date: 2019-04-11 00:00:00
Title: Odluka Zajedničkog odbora EGP-a br. 106/2019 od 11. travnja 2019. o izmjeni Priloga XIII. (Promet) Sporazumu o EGP-u [2019/1236]

18.7.2019   
               
               
                  HR
               
               
                  Službeni list Europske unije
               
               
                  L 192/62
               
            
         ODLUKA ZAJEDNIČKOG ODBORA EGP-a br. 106/2019
         od 11. travnja 2019.
         o izmjeni Priloga XIII. (Promet) Sporazumu o EGP-u [2019/1236]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Uredbu (EU) 2019/502 Europskog parlamenta i Vijeća od 25. ožujka 2019. o zajedničkim pravilima kojima se osigurava osnovna zračna povezanost s obzirom na povlačenje Ujedinjene Kraljevine Velike Britanije i Sjeverne Irske iz Unije (1) treba uključiti u Sporazum o EGP-u.
                  
               
                     (2)
                  
                  
                     Ova se odluka odnosi na uključivanje u Sporazum o EGP-u jednostranih izvanrednih mjera koje su donesene kako bi se osiguralo dobro funkcioniranje unutarnjeg tržišta u slučaju povlačenja Ujedinjene Kraljevine iz EU-a bez dogovora (scenarij bez postignutog dogovora). Svrha Sporazuma o EGP-u nije uređivanje odnosa između zemalja EGP-a i Ujedinjene Kraljevine kao treće zemlje. Stoga se uključivanje prihvaća kao izuzetak i pod uvjetom da je provedba izvanrednih mjera ograničena na vrlo kratko razdoblje nakon povlačenja. Uključivanje se u budućnosti ne može upotrebljavati kao presedan u drugim slučajevima povezanima s mjerama EU-a koje utječu na treće zemlje.
                  
               
                     (3)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Nakon točke 64.c (Direktiva Vijeća 96/67/EZ) Priloga XIII. Sporazumu o EGP-u umeće se sljedeće:
            
               
                           „64.d.
                        
                        
                           
                              32019 R 0502: Uredba (EU) 2019/502 Europskog parlamenta i Vijeća od 25. ožujka 2019. o zajedničkim pravilima kojima se osigurava osnovna zračna povezanost s obzirom na povlačenje Ujedinjene Kraljevine Velike Britanije i Sjeverne Irske iz Unije (SL L 85I, 27.3.2019., str. 49.).
                           Odredbe Uredbe, za potrebe ovog Sporazuma, tumače se sa sljedećim prilagodbama:
                           
                                       (a)
                                    
                                    
                                       u pogledu država EFTA-e, članak 4. stavak 3. ne primjenjuje se;
                                    
                                 
                                       (b)
                                    
                                    
                                       članku 15. dodaje se sljedeći stavak:
                                       
                                          „4.   Države EFTA-e u potpunosti sudjeluju u odboru osnovanom u skladu sa stavkom 1. te imaju ista prava i obveze kao i države članice EU-a, osim prava glasovanja.””
                                       
                                    
                                 
                     
         
         
            Članak 2.
            Vjerodostojni su tekstovi Uredbe (EU) 2019/502 na islandskom i norveškom jeziku koji se objavljuju u Dodatku o EGP-u Službenom listu Europske unije.
            
         
         
            Članak 3.
            Ova Odluka stupa na snagu 11. travnja 2019. ili prvog dana nakon posljednjeg priopćenja iz članka 103. stavka 1. Sporazuma o EGP-u (*1), koji je god datum kasniji.
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 11. travnja 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 85I, 27.3.2019., str. 49.
         
         
            (*1)  Ustavni zahtjevi nisu navedeni.